हॉकी में रॉयल क्लब अौर न्यू बॉयज की टीमें जीतीं
जय मां दुर्गा क्लब 69 रनों से जीता, सुपर टाइगर क्लब सेमीफाइनल में
सागर डिवीजन क्रिकेट एसोसिएशन के तत्वाधान में खेले जा रहे वनडे इंटर क्लब क्रिकेट टूर्नामेंट में गुरुवार को दो मुकाबले हुए। एमपीसीए मैदान पर खेले गए मुकाबले में सुपर टाइगर ने परकोटा इलेवन को 7 विकेट से हराया। टॉस जीतकर पहले बल्लेबाजी करने उतरी परकोटा इलेवन की टीम 21 ओवरों में 74 रनों पर ही सिमट गई। टीम के लिए गर्वेश पटेल 38 के अलावा कोई भी बल्लेबाज दहाई के आंकड़े को नहीं छू सका। सुपर टाइगर के लिए कप्तान रमीज खान ने 5 एवं विक्की कन्नौजिया ने 3 विकेट लिए। लक्ष्य का पीछा करने उतरी सुपर टाइगर की टीम ने 10.2 ओवर में 3 विकेट पर 75 रन बनाकर मुकाबला 7 विकेट से जीत लिया। सुपर टाइगर के लिए नीरज तिवारी ने 22 एवं हमजा खान 18 रनों की नाबाद पारी खेलीं। राजा चक्रवर्ती ने 15 रन बनाए। परकोटा के लिए बंटी ने 2 विकेट लिए। सुपर टाइगर को इस मैच से 2 अंक मिले, उसके 2 मैच से 4 अंक हो गए हैं इसी आधार पर ग्रुप-बी से सुपर टाइगर की टीम सेमीफाइनल में पहुंच चुकी है। यूनिवर्सिटी मैदान पर खेले गए मैच में आईजीएस के विरुद्ध जय मां दुर्गा क्लब ने टॉस जीतकर पहले बल्लेबाजी करते हुए निर्धारित 40 ओवरों में 5 विकेट के नुकसान पर 251 रन बनाए। मोहम्मद शाहरुख ने 69, चंद्रभान सिंह ने 66, केशव ने 58 एवं मनोज रजक ने 42 रनों का योगदान दिया। आईजीएस की ओर से शफीक खान ने 2 विकेट लिए। लक्ष्य का पीछा करने उतरी आईजीएस की पूरी टीम 27.1 ओवरों में 182 रन बनाकर ऑलआउट हो गई। टीम के लिए नवदीप ने 59, लाभांश शर्मा ने 28 एवं शफीक खान ने 18 रनों का योगदान दिया। जय मां दुर्गा क्लब के लिए आकाश मिश्रा ने 4 एवं चंद्रभान सिंह ने 3 विकेट लिए। जय मां दुर्गा क्लब ने यह मुकाबला 69 रनो से जीता। शुक्रवार को एमपीसीए मैदान पर आईजीएस और यंग बॉयस के बीच और विश्वविद्यालय मैदान पर ब्लू डायमंड और बालक इलेवन के बीच मुकाबले होंगे।
सागर. नगर निगम स्टेडियम पर गोल करने के लिए जूझते दिखाई दिए।
bho_Deva bho_Deva hin_Deva hin_Deva